หากำไรจากหุ้นเหวี่ยง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 16 ก.ย. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 16 ก.ย. 2553
โดย...นายกระทิง &amp; หญิงผฟลอร์
...ดัชนีหุ้นไทยปริ่มหลุด 900 จุด มาตรการควบคุมเงินทุนไหลเข้า ตามหลอกหลอนหุ้นสวิง จนกว่าจะมีมาตรการจริงออกมาชัดเจนจริงๆ ซะที ดัชนีปิด 921.10 จุด ร่วง 0.29 จุด มูลค่าซื้อขาย 41,253 ล้านบาท ต่างชาติขายเบาลงเหลือ 267 ล้านบาท 
...หุ้นใหญ่แดงเถือกทั่วกระดาน แรงขายต่างชาติไม่ชอบความคลุมเครือ แม้ผู้ว่าแบงก์ชาติระบุว่ายังไม่มีมาตรการใดๆ ดัชนีหุ้นดีดกลับทันตาเห็น แต่นักลงทุนยังสบายใจไม่ได้ เพราะรอผู้ว่าฯ คนใหม่เข้ามารับตำแหน่ง 1 ต.ค.นี้ คงเลี่ยงไม่ได้ที่จะต้องดับร้อนเงินบาท 
...กลุ่มสื่อสารลุ้นศาลตัดสิน 3จี วันนี้คงจะรู้ผลสักที
...แมกซ์ เมทัล คอร์ปอเรชั่น (MAX) ปิดจองหุ้นเพิ่มทุน 9 สตางค์เรียบร้อย เพิ่มทุนต่ำกว่ากระดานหลายเท่า ผู้ถือหุ้นเดิมแห่ใช้สิทธิจนยอดจองล้นทะลัก ตัวละครใหม่โผล่ “ตวงวุฒิ ปัญญาดิลก” ถือ 18.33% นอมินีใครสงสัยจริง!!!!! 
...ส่วน บลิสเทล (BLISS) เพิ่มทุนขายเจาะจง (PP) หาคนซื้อยังไม่ได้ เป็นเป้าหมายถูกเทกโอเวอร์อีก 1 บริษัท